钦定古今图书集成/明伦汇编/氏族典/第354卷 > 《廖用贤尚友录》 > 欧善堂
## 钦定古今图书集成/明伦汇编/氏族典/第354卷 > 《廖用贤尚友录》 > 欧善堂

按《永州府志》：“善堂，普安坊人。洪武初，李文卿内附，馀
党未息，平章杨璟驻兵道州，议县北十里外尽屠之。
善堂总县事，率众耆老说璟曰：‘兵以辑乱为功，岂可
杀无辜’。璟悟，授令旗健马使止之。善堂握旗骤马，一
夜驰百五十里，植旗其地，大兵后至，望旗而止。居民
赖以全活十数万，其后人昌炽，洵活人之报耶。”